Държавен вестник, бр. 90, 2025 г., стр. 5

БРОЙ  90	
Д Ъ Р Ж А В Е Н  В Е С Т Н И К 	
СТР.  5  
та от 8 юли 2025 година относно приемането 
на еврото от България, считано от 1 януари 
2026 г. (OВ, L 2025/1407, 14.7.2025 г.).
§ 16. След въвеждане на еврото в Република 
България плащането на таксите в левове може 
да се извършва само за период от един месец 
от датата на въвеждане на еврото в Република 
България (период на двойно обращение на 
лева и еврото) съгласно чл. 24 от Закона за 
въвеждане на еврото в Република България 
при използване на официалния валутен курс, 
изразен с шест цифри с всичките пет знака 
след десетичната запетая, и при спазване на 
правилото за закръгляване, регламентирано 
в чл. 13 от същия закон.
За министър-председател:
Томислав Дончев
Главен секретар на Министерския съвет: 
Габриела Козарева
6074
ПОСТАНОВЛЕНИЕ № 218
ОТ 22 ОКТОМВРИ 2025 Г.
за одобряване на допълнителни трансфери по 
бюджетите на общините за 2025 г. за изпъл­
нение на дейности по национални програми, 
одобрени с Решение № 294 на Министерския 
съвет от 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери по бюджетите на общините за 2025 г. в 
размер 6 391 488 лв., разпределени съгласно 
приложението, за финансово осигуряване на 
дейности: 
1. по Национална програма „Безопасност на 
движението по пътищата“, модул 2 „Площадки 
за обучение по безопасност на движението по 
пътищата“ – 714 633 лв.;
2. по Национална програма „Осигуряване 
на съвременна, сигурна и достъпна образова­
телна среда“, модул 3 „Създаване на достъпна 
архитектурна среда“ – 464 010 лв.;
3. по Национална програма „Без агресия за 
сигурна образователна среда“, модул 2 „Учи­
лище без агресия за сигурна образователна 
среда“ – 18 500 лв.;
4. по Национална програма „Без свободен 
час“ – 3 138 734 лв.;
5. по Национална програма „Информа­
ционни и комуникационни технологии (ИКТ) 
в системата на предучилищното и училищ­
ното образование“, мярка 5.1 „Внедряване на 
иновативни софтуерни решения за управление 
на учебния процес и осигуряване на възмож­
ности за съвместна работа от разстояние и в 
хибридна среда, включително чрез използване 
на изкуствен интелект“ – 671 784 лв.;
6. по Национална програма „Професио­
нално образование и обучение“, модул 1 
„Модернизиране на материално-техническата 
база“ – 450 240 лв.;
7. по Национална програма „Хубаво е в 
детската градина“ – 726 373 лв.;
8. по Национална програма „Умения на 
фокус“, модул 2 „Финансова грамотност“ – 
98 220 лв., и модул 4 „Позитивни нагласи“ –
108 994 лв.
(2) Допълнителните трансфери по ал. 1 
да се осигурят за сметка на намаляване на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова­
нието и науката за 2025 г.
(3) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности за сметка 
на намаляване на бюджетното взаимоотно­
шение на централния бюджет с бюджета на 
Министерството на образованието и науката 
за 2025 г.
Чл. 2. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2025 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2025 г. и да уведоми министъра 
на финансите.
Чл. 4. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2025 г.
Заключителни разпоредби
§ 1. Постановлението се приема на осно­
вание чл. 55a и чл. 109, ал. 3 от Закона за 
публичните финанси във връзка с чл. 280, 
ал. 3, т. 4 от Закона за предучилищното и 
училищното образование и Решение № 294 
на Министерския съвет от 2025 г. за одобря­
ване на национални програми за развитие на 
образованието.
§ 2. Изпълнението на постановлението се 
възлага на министъра на образованието и на­
уката и на кметовете на съответните общини.
§ 3. Постановлението влиза в сила от деня 
на обнародването му в „Държавен вестник“.
За министър-председател:
Томислав Дончев
Главен секретар на Министерския съвет: 
Габриела Козарева